Քաղաքային համայնք Արագածոտնի մարզում, Աշտարակի տարածաշրջանում: Համայնքի վարչական տարածքի մեջ է մտնում Աշտարակ քաղաքը եւ Մուղնի գյուղը: Նախկինում կոչվել է Աշտարակաց գյուղ: Քաղաք է հռչակվել 1970 թ-ից: 1995 թ-ի վարչատարածքային ռեֆորմից հետո հանդիսանում է Արագածոտնի մարզի մարզկենտրոնը: Երեւան քաղաքից գտնվում է 22կմ հեռավորության վրա: Հանդիսանում է տրանսպորտային հանգույց: Այստեղով են անցնում Երեւան-Աշտարակ-Թալին, Երեւան-Աշտարակ-Ապարան միջպետական նշանակության ավտոմայրուղիները: